Smalbiller

Smalbiller (Monotomidae) er en gruppe av biller som i dag gjerne blir regnet som en familie. Tidligere var det vanlig å dele denne gruppen opp i to familier, smalbiller (=gråbiller), Monotomidae, og barksmalbiller (=barkglansbiller), Rhizophagidae. De fleste av disse billene er trolig rovdyr som lever av små insekter, og noen blir regnet som nyttige naturlige fiender av barkbiller.


== Utseende ==
Smalbillene er små til middelsstore (1,5–6 mm), avlange og smale biller, oftest noe flate. Kroppen er temmelig jevnbred. På farge er de som oftest brunlige eller grålige, underfamilien barksmalbiller er noe blanke mens underfamilien smalbiller (Monotominae) er ganske matte. Oversiden er mer eller mindre dekket av tydelige punktgroper, men med få eller ingen hår. Hodet er stort og bredt, med små, runde fasettøyne. Antennene er 10-leddete, og ender i en 1–2-leddet kølle. Brystskjoldet (pronotum) er vanligvis lengre enn bredt, omtrent så bredt som hodet hos barksmalbiller (Rhizophaginae). Hos underfamilien smalbiller (Monotominae) er brystkjoldet noe bredere enn hodet, med fremstikkende, buleaktige fremhjørner, og en ujevn, grynete overflate. Dekkvingene er avlange, smale og tvert avbrutt bakerst, slik at de ikke dekker det bakerste bakkroppsleddet. De har tydelige rekker av punktgroper. Beina er ganske korte og kraftige, føttene 4- eller 5-leddete.


== Levevis ==
De fleste billene i denne familien er trolig rovdyr som lever av andre små insekter. Artene i underfamilien barksmalbiller finner man gjerne under løs bark på døde trær. Flere arter, særlig Rhizophagus grandis, er kjent som naturlige fiender av barkbiller, og de er aktuelle kandidater for biologisk bekjemping av disse. Den avlange, smale kroppsformen gjør at billene kan ta seg frem gjennom bakrbillenes ganger. Billene blir tiltrukket av barkbillenes feromoner.
Andre barksmalbiller lever trolig av sopp. Rhizophagus parallelocollis blir ofte funnet på kirkegårder. Man vet ikke med sikkerhet hva den lever av der, det har blitt foreslått sopper som vokser på treverket i de nedgravde likkistene.
De fleste artene i underfamilien smalbiller (Monotomidae) lever trolig i kompost og andre ansamlinger av råtnende plantemateriale. I alle fall et par arter i denne underfamilien lever i tuer av skogmaur.


== Systematisk inndeling / norske arter ==

Ordenen biller, Coleoptera
Underordenen Polyphaga
Gruppen (infraorden) Cucujiformia
Overfamilien glans- og flatbiller, Cucujoidea
Familien smalbiller, Monotomidae (= Rhizophagidae)
Underfamilien smalbiller, Monotominae (= gråbiller)
Gruppen Europini  - 27 slekter
Slekten Europs Wollaston, 1854  – ikke i Norge, to arter i Europa
Europs duplicatus Wollaston, 1862
Europs impressicollis Wollaston, 1854
Gruppen Lenacini - ikke i Europa, bare én slekt:
Slekten Lenax
Gruppen Monotomini - bare én slekt:
Slekten Monotoma Herbst, 1793 - i Norge:
Monotoma conicicollis Aubé, 1837
Monotoma angusticollis (Gyllenhal, 1827)
Monotoma spinicollis Aube, 1837
Monotoma picipes Herbst, 1793
Monotoma brevicollis Aubé, 1837
Monotoma testacea Motschulsky, 1845
Monotoma longicollis (Gyllenhal, 1827)
Gruppen Thionini - tre slekter
Underfamilien barksmalbiller, Rhizophaginae (= barkglansbiller) - bare én artsrik slekt:
Slekten Rhizophagus Herbst, 1793 - i Norge:
Rhizophagus (Cyanostolus) aeneus (Richter, 1820)
Rhizophagus (Anomophagus) cribratus Gyllenhal, 1827
Rhizophagus (Eurhizophagus) grandis Gyllenhal, 1827
Rhizophagus (Eurhizophagus) depressus (Fabricius, 1792)
Rhizophagus (Rhizophagus) ferrugineus (Paykull, 1800)
Rhizophagus (Rhizophagus) parallelocollis Gyllenhal, 1827
Rhizophagus (Rhizophagus) perforatus Erichson, 1845
Rhizophagus (Rhizophagus) picipes (Olivier, 1790)
Rhizophagus (Rhizophagus) dispar (Paykull, 1800) – den vanligste arten i Norge
Rhizophagus (Rhizophagus) bipustulatus (Fabricius, 1792)
Rhizophagus (Rhizophagus) nitidulus (Fabricius, 1798)
Rhizophagus (Rhizophagus) parvulus (Paykull, 1800)
Underfamilien †Rhizophtominae


== Referanser ==


== Kilder ==
Silfverberg, H. 1992. Enumeratio Coleopterorum Fennoscandiae, Daniae et Baltiae. (liste over Nordens biller). Helsinki.


== Eksterne lenker ==
To arter av Monotoma: [1]
Rhizophagus : [2]

(en) smalbiller i Encyclopedia of Life 
(en) smalbiller i Global Biodiversity Information Facility 
(no) smalbiller hos Artsdatabanken 
(sv) smalbiller hos Dyntaxa 
(en) smalbiller hos Fauna Europaea 
(en) smalbiller hos Fossilworks 
(en) smalbiller hos Fossilworks 
(en) smalbiller hos ITIS 
(en) smalbiller hos NCBI 
(en) Kategori:Monotomidae – bilder, video eller lyd på Wikimedia Commons 
Monotomidae – detaljert informasjon på Wikispecies